Manuel Díaz y Díaz

Manuel Cecilio Díaz y Díaz, nado en Mugardos o 14 de agosto de 1924 e finado en Santiago de Compostela o 4 de febreiro de 2008 foi un latinista e medievalista galego.

 Traxectoria 
Licenciado en Filoloxía Clásica pola Universidade de Madrid en 1945. Fixo o doutoramento en 1949, obtivo praza de catedrático de instituto e, despois, de catedrático de Filoloxía Latina nas Universidades de Valencia (1953-1956), Salamanca (1956-1968) e finalmente na Universidade de Santiago de Compostela dende 1968. Entre 1971 e 1974 foi director do Colexio Universitario de Lugo. Membro da sección de Patrimonio Histórico do Consello da Cultura Galega polo Instituto de Estudos Xacobeos dende 1991, investigou sobre todo o latín medieval. Era especialista en lingua e literatura latinas e en numerosos aspectos do mundo medieval (literatura, Cristianismo, Codicoloxía o Paleografía, entre outros). Casou con Joaquina de Bustamante e tivo cinco fillos, entre eles o filólogo José Manuel Díaz de Bustamante.

Os seus traballos abarcan todas as materias relacionadas coa Idade Media española: desde o estudo da cultura libresca visigoda, ata os inicios da cronística do Reino de Asturias. Foi mestre e mentor de toda unha xeración de historiadores e filólogos. Entre os seus discípulos figuran Santiago Jiménez, Fernando López Alsina e Mercedes Brea.

Foi o primeiro presidente da Axencia para a Calidade do Sistema Universitario en Galicia (ACSUG).

 Recoñecementos 
Recibiu en 1979 a Medalla ao Mérito Docente da Orde de Afonso X o Sabio, e en 1997, o Premio Nacional de Investigación Ramón Menéndez Pidal; en 2003, o sétimo premio do Grupo Compostela, de universidades de toda Europa. Foi doutor honoris causa polas Universidades Clásica de Lisboa (1980), Salamanca (1993), Coímbra (2002) e León. En 1991 recibiu a medalla de Prata de Galicia, e en 1994 o Concello de Santiago outorgoulle a Medalla de Ouro ao mérito cultural. O Grupo Compostela de Universidades concedeulle en 2003 o VII Premio Internacional Compostela-Xunta de Galicia. Foi académico correspondente da Academia de Ciencias de Lisboa.

 Obras 
 Index scriptorum latinorum medii aeui hispanorum, 1959.
 Antología del latín vulgar.
 Libros y librerías en la Rioja Altomedioeval, 1979.
 Visiones del más allá en Galicia durante la Alta Edad Media, Editorial Bibliófilos Gallegos, 1985.
 .
 Véxase tamén 

 Bibliografía 

 Keller, A. (2008). "Manuel C. Díaz y Díaz (1924-2008)". En Gazette du livre médiéval. 52-53. Páxinas 174-175.
 Pérez González, M. (2008). "In Memoriam Manuel C. Díaz y Díaz (1924-2008)". En Archivum Latinitatis Medii Aevi. 66. Páxinas 5-10.

 Outros artigos 

 Clásicos en galego

 Ligazóns externas 
José Manuel Díaz de Bustamante. "Manuel C. Díaz y Díaz (1924-2008)", in: Asociación hispánica de Literatura Medieval.Miembros de Honor 

Categoría:Escritores de Galicia en lingua castelá
Categoría:Medalla de Prata de Galicia
Categoría:Nados en Mugardos
Categoría:Nados en 1924
Categoría:Finados en 2008
Categoría:Personalidades de Galicia sen imaxes
Categoría:Medievalistas
Categoría:Catedráticos da Universidade de Santiago de Compostela
Categoría:Membros correspondentes da Real Academia Galega
Categoría:Latinistas
Categoría:Enciclopedistas de Galicia
Categoría:Orde de Afonso X o Sabio